Karina I. Jacobsgaard

Karina Ildor Jacobsgaard (født 1. januar 1980) er en dansk tennisspiller, der var professionel på ITF Women's Circuit i perioden 2000-06, og som vandt tre ITF-titler i single og en titel i double. Jacobsgaard repræsenterede endvidere Danmark i 28 holdkampe i Fed Cup i perioden 2000-10.

Jacobsgaard har vundet 23 individuelle Danmarksmesterskaber i tennis, heraf syv i damesingle, 12 i damedouble og 4 i mixed double. Hun vandt den første titel som 16-årig i 1996, mens den hidtil seneste DM-titel blev vundet i 2015.

Efter sin professionelle karriere var Jacobsgaard dansk juniorlandstræner i tre år fra 2008 til 2011, hvorefter hun satte sig i stolen som talentudviklingschef i KB. Fra 2014 til 2018 arbejdede hun som klubmanager i Hareskov-Værløse Tennisklub. Hun er nu idrætskonsulent i Frederiksberg Idræts-Union.

Internationale resultater 

Karina I. Jacobsgaard spillede som professionel på ITF Women's Circuit i perioden 2000-06, hvor hun vandt tre ITF-titler i double og en titel i single og i alt vandt $ 27.461 i præmiepenge. Alle fire titler blev vundet i $10.000-turneringer, der på det tidspunkt var den laveste kategori af turneringer på ITF Women's Circuit.

Hun opnåede sine bedste placeringer på WTA's verdensrangliste i maj 2004, hvor hun som bedst lå nr. 432 i single og på 463.-pladsen i double.

Single 

Turneringssejre (3)

Finalepladser (2)

Double 

Turneringssejre (1)

Finalepladser (5)

Fed Cup 

Karina I. Jacobsgaard repræsenterede Danmark i Fed Cup i 28 holdkampe i perioden 2000-10, og hun er dermed den spiller, der har spillet tredjeflest holdkampe for Danmark – kun overgået af Eva Dyrberg (40) og Tine Scheuer-Larsen (35). I de 28 holdkampe spillede hun i alt 38 kampe, hvori hun opnåede 13 sejre og 25 nederlag, heraf 6 sejre og 13 nederlag i single samt 7 sejre og 12 nederlag i double.

Nationale resultater 

Karina I. Jacobsgaard har vundet 23 individuelle Danmarksmesterskaber i tennis i perioden fra 1996 til 2015, heraf syv i single, 12 i damedouble og 4 i mixed double.

 Udendørs-DM i tennis
 Damesingle
  Guld (4): 2001, 2005, 2006, 2007.
 Damedouble
  Guld (7): 1996 (m. Eva Dyrberg), 1999 (m. Rikke Faurfelt), 2006, 2007, 2008, 2009 (m. Hanne Skak Jensen), 2015 (m. Mai Grage).
 Mixed double
  Guld (4): 2005 (m. Frederik Løchte Nielsen), 2006 (m. Martin Pedersen), 2007 (m. Joakim Bay Simonsen), 2008 (m. Mads Gottlieb).

 Indendørs-DM i tennis
 Damesingle
  Guld (3): 2001, 2003, 2008.
 Damedouble
  Guld (5): 1997, 2000 (m. Rikke Faurfelt), 2008 (m. Line Elvstrøm Ekner), 2009 (m. Hanne Skak Jensen), 2011 (m. Mai Grage).

Priser 

 Dansk Tennis Forbunds Landskampsnål (2000).
 Kong Frederik d. IX's Ærespræmie (2002).
 Leo Dannins Studielegat (2008).
 Årets idrætsleder i Furesø Kommune (2015).
 Årets Æresgallerist i KB (2016).

Privatliv 

Karina I. Jacobsgaard blev i 1999 student fra Falkonergårdens Gymnasium og HF-kursus, og i 2010 blev hun uddannet cand.merc. i strategi, organisation og ledelse fra Copenhagen Business School.

Jacobsgaard var i perioden 2008-11 juniorlandstræner i Dansk Tennis Forbund. Fra 2011 til 2013 fungerede hun som talentudviklingschef i KB. Hun har siden 2014 arbejdet som klubmanager i Hareskov-Værløse Tennisklub.

Kilder 
 ITF - Karina-Ildor Jacobsgaard  
 WTA - Karina Jacobsgaard 
 Fed Cup - Karina-Ildor Jacobsgaard

Noter 

Tennisspillere fra Danmark
Tennistrænere fra Danmark
Tennisspillere fra KB Tennis